 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሸኽ ኢብራሂም ሱልጣን ጊልያነት ትግረ ዜጥፍኡን ንኤርትራ ኣብ ክልተ ካብ ምምቃል ዜድሓኑን ሓርበኛ 2 መስከረም 2019 ምንጪ ስእሊ, DM መግለጺ ስእሊ, ኢብራሂም ሱልጣን ኣቦይ ኢብራሂም ስልጣን ሓደ ካብ ብሃራት ኣርካናት ሰውራ ኤርትራ እዮም ቅድሚ 32 ዓመታት ከኣ ልክዕ ድሮ እዛ ዕለት ብባሕቲ መስከረም ብሞት ተፈልዮም ኣቦይ ኢብራሂም ሓደ ኩኑ- ሕበሩ ብእትብል ታሪኻዊት ቃል ሕድርን ዓወት ቪክትሪ ብዘመልክት ኣጻብዕቲ ኢዶምን እዮም ዝዝከሩ ንዝኽሮም ዝገልጽ ዓንቀጽ እነሆ ንንባብ በቒዑ ሸኽ ኢብራሂም ሓደ ካብቶም ንናጽነት ኤርትራ ካብ መጀመርያ 40ታት ክሳብ መዓልቲ ዕረፍቶም ተጊሆም ብትብዓት ዝተቓለሱ ኤርትራዊ ኣቦ እዮም ሸኽ ኢብራሂም ብ 1909 ኣብ ከረን ተወሊዶም ኣብ ስደት እንከለው ኸኣ ኣብ ካይሮ ብ 1987 ዓሪፎም ሬሳኦም ከኣ ኣብ ከሰላ ሱዳን ተቐብረ ድሕሪ ናጽነት ሓደ ካብቶም ቀንዲ ኣቦታት ኤርትራ ክነሶም ሬሳኦም ንምንታይ ንኤርትራ ከም ዘይሰገረ ንብዙሓት ዘተሓሳሰበ ጕዳይዩ ሸኽ ኢብራሂም ካብ ቀቢላ ርግባት ሳሕል እዮም ዝውለዱ ብተፈጥርኦም ሓያል ስለ ዝነበሩ ምስ ኣሕሉቖም ጣልያን ብምግርጫው ካብ ስራሕ ዝተሰጐጕሉ እዋንውን ነይሩዩ ሸኽ ኢብራሂም በሊሕ መጓቲ ሰፊሕ ፍልጠት ብኵነታት ሃገሮምን ክንዮ-ሃገሮምን ዝነበሮም ሰብዮም ነይሮም ታሪኽ ኤርትራን ኢትዮጵያን ክትንትኑ ግዝኣተ ግብጽን ቱርክን ክገልጹ ኵነታት ግዝኣተ ጣልያንን ኣተኣታትትዋ እንግሊዝን ክገልጹ ዝኽእሉ ፈላጥ ሰብ ነበሩ ካብቲ ኣብ 1982 ኣብ ሮማ ዝገበሩዎ ቃለ-መጠይቕ ብዛዕባ ኤርትራ ክሳብ ክንደይ ፍልጠትን ዕዙዝ ተገዳስነት ከም ዝነበሮም ምርዳእ ይከኣል ንሶም ብመሰረቱ ብጕስነትዮም ዓበዮም ጸኒሖም ከኣ ኣብ ንግዲ ዓለም ኣተዉ ትምህርቶም ኣብ እንዳ ጣልያን ክሳብ ሻሙናይ ክፍሊ ድሕሪ ምጥንቓቕ ቋንቋ ዓረብኛ ኣብ ትሕቲ ሸኽ ዑስማን ሓሰበላ ብምምሃር ወሰኽሉ ወልደኣብ ወልደማርያም መንዮም? 